Twee lyke in Rustenburg gevindDie liggame van twee mans is die afgelope paar dae in Rustenburg gevind. Die polisie vermoed dat dit dieselfde persoon is wat beide mans vermoor het. Die liggame van twee mans is in die laaste paar dae by Freedom Park in Rustenburg gekry. OFM Nuus het berig dat die een liggaam die van ŉ 27-jarige man is. Volgens Thulani Ngubane, woordvoerder vir die Noordwes-polisie, het die man ŉ koeëlwond in sy kop gehad. Ngubane het verder gesê dat die man nie op dié toneel vermoor is nie, maar daarheen gebring is nadat die misdaad elders gepleeg is. Daar is ook vroeër die week ŉ liggaam van ŉ 26-jarige man met twee steekwonde agter in sy nek gevind. Albei lyke het langs ŉ klip gelê wat volgens die polisie daar geplaas is om die ware oorsaak van hulle dood te verbloem. Volgens Ngubane is dieselfde modus operandi in die moorde gebruik en die polisie is besig met ŉ soektog na dié moordenaar.